Germaniya TIV Yevropa Qo‘shma Shtatlari tuzish taklifini qo‘llab-quvvatladi

Germaniya tashqi ishlar vaziri Zigmar Gabriel partiyadoshi, Sotsial-demokratik partiya raisi Martin Shulsning 2025-yilga kelib Yevropa Qo‘shma Shtatlari tuzish taklifini qo‘llab-quvvatladi. Bu haqda “TASS” xabar bermoqda.

 Zigmar Gabriel.
“Siyosatchilarni Yevroittifoqni rivojlantirish rejalari yo‘qligini ro‘kach qilib, ko‘p tanqid qilishadi. Hozir aynan Martin Shulsda Yevropa qay tarzda qadam tashlashi haqida g‘oya paydo bo‘ldi. Uning taklifi tuzilmani fuqarolar manfaatlari vakiliga aylantirishga qaratilgan. Bu chindan ham zarur”, — ta’kidladi TIV rahbari.
Eslatib o‘tamiz, Martin Shuls 7-dekabr, payshanba kuni “federativ Yevropa tuzilishini ta’minlovchi” konstitutsiyaviy kelishuv zarurligini bildirgandi.